**Z A P I S N I K**

 sa 7. sjednice Općinskog vijeća Općine Tompojevci, održane u prostorijama Ureda Općine Tompojevci, A.G. Matoša 1, Tompojevci, dana 26. ožujka 2018. godine s početkom u 17,00 sati.

**Sjednici su nazočni članovi Općinskog vijeća Općine Tompojevci**

1. Dubravko Martić - predsjednik
2. Zlatko Potočki - potpredsjednik Općinskog vijeća
3. Amalija Lovrić
4. Dejan Ljikar
5. Bernadica Sitaš
6. Zdravko Galović, stigao na 5. točku
7. Jelena Kovačević
8. Tomislav Panenić
9. Ivan Štefanac
10. Danijel Račman
11. Damir Tkalec

**Odsutni:**

1. Tatjana Penavić -član vijeća

2. Marko Romić - predsjednik Savjeta mladih

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kovačić - zamjenica Općinskog načelnika
3. Slavko Ždinjak – zamjenik općinskog načelnika iz reda pripadnika rusinske nacionalne manjine
4. Kata Cvitković – pročelnica JUO
5. Marija Filipović - računovodstveni referent

Predsjednik Općinskog vijeća pozdravlja nazočne, utvrđuje kvorum (do točke 5. nazočno 10 vijećnika, a od točke 5 nazočno 11 od 12 vijećnika) i predlaže dnevni red:

1. Usvajanje skraćenog zapisnika s prošle sjednice Općinskog vijeća.

2. Izvješće o izvršenju Programa gradnje objekata i uređaja komunalne infrastrukture za 2017. god.

3. Izvješće o izvršenu Programa održavanja komunalne infrastrukture za 2017. godinu.

4. Izvješće o izvršenju Plana gospodarenja otpadom Općine Tompojevci za 2017. godinu.

5. Izvješće o izvršenju Programa upravljanja imovinom u vlasništvu Općine Tompojevci za 2017 god.

6. Izvješće o primjeni agrotehničkih mjera i mjera za uređenje i održavanje poljoprivrednih rudina na

 području Općine Tompojevci u 2017.godini

7. Izvješće o radu Općinskog načelnika za period od 01. srpnja do 31. prosinca 2017. god.

8. Godišnji izvještaj o izvršenju Proračuna Općine Tompojevci za 2017. god.

9. Prijedlog Odluke o izmjenama i dopunama odluke o komunalnom redu.

10. Prijedlog Odluke o donošenju Procjene rizika od velikih nesreća za Općinu Tompojevci (Procjena

 je objavljen na web adresi: [www.opcina-tompojevci.hr](http://www.opcina-tompojevci.hr))

11. Prijedlog Odlukeo izradi urbanističkog plana uređenja naselja Tompojevci

12. Različito.

Predloženi dnevni red dat na glasovanje, te je isti jednoglasno prihvaćen.

**Točka 1.**

*Usvajanje skraćenog zapisnika s prošle sjednice Općinskog vijeća*

Predsjednik vijeća dao je na raspravu i usvajanje Zapisnik s 6. sjednice Općinskog vijeća.

**Zapisnik s 6. sjednice Općinskog vijeća usvojen jednoglasno s 10 glasova „ZA“**

**Točka 2.**

*Izvješće o izvršenju Programa gradnje objekata i uređaja*

*komunalne infrastrukture za 2017. godinu*

Pr**e**dsjednik Općinskog vijeća daje riječ Kati Cvitković.

Kata Cvitković – U izvješću o ostvarenju godišnjeg Programa gradnje objekata i uređaja komunalne infrastrukture za 2017. godinu iskazani su iznosi planiranih i ostvarenih troškova u 2017. godini, te izvori financiranja ( pročitani su svi troškovi i obrazloženi).

**Općinsko vijeće, je bez rasprave,** **jednoglasno sa 10 glasova „ZA“ usvojilo:**

**Odluku o usvajanju Izvješća o izvršenju Programa gradnje objekata i uređaja**

**komunalne infrastrukture za 2017. godinu**

**Točka 3.**

*Izvješće o izvršenu Programa*

*održavanja komunalne infrastrukture za 2017. godinu*

Pr**e**dsjednik Općinskog vijeća daje riječ Kati Cvitković.

Kata Cvitković –U Izvješću o ostvarenju godišnjeg Programa održavanja komunalne infrastrukture za 2017. godinu iskazani su iznosi planiranih i ostvarenih troškova u 2017. godini, te izvori financiranja (pročitani su svi troškovi i obrazloženi).

**Općinsko vijeće, je bez rasprave, jednoglasno sa 10 glasova „ZA“ usvojilo:**

**Odluku o usvajanju Izvješća o izvršenju Programa održavanja**

**komunalne infrastrukture za 2017. godinu**

**Točka 4.**

*Izvješće o izvršenju Plana gospodarenja otpadom*

 *Općine Tompojevci za 2017. godinu*

Pr**e**dsjednik Općinskog vijeća daje riječ Kati Cvitković.

Kata Cvitković – gospodarenje otpadom je zakonska obveza jedinica lokalne samouprave. Plan gospodarenja otpadom za Općinu Tompojevci iz 2008. još uvijek je na snazi, jer na prijedlog novog Plana gospodarenja otpadom za razdoblje od 2015. – 2021. godine nismo dobili suglasnost Upravnog odjelu za prostorno uređenje, gradnju i zaštitu okoliša VSŽ u 2016. godini iz razloga što u to vrijeme još uvije nije bio donesen Plan gospodarenja otpadom u Republici Hrvatskoj (isti je donijet u 2017.)

Ove godine započeli smo doradu prijedloga novog Plana i nadamo se usvajanju do kraja godine.

Organizirano skupljanje i odvoz komunalnog otpada s područja Općine obavljao je koncesionar Strunje trade d.o.o.. do 30.06.2017, a od 01.07.2017. Komunalac d.o.o. iz Vukovara, koji upravlja i reciklažnim dvorištem. Glomazni otpad se odvozi jedan puta godišnje. Postavljeni su zeleni otoci u svim naseljima za odvojeno prikupljanje otpada. Oba koncesionara dostavila su svoja izvješća za 2017. godinu i na temelju njih je izrađeno i ovo izvješće.

Otvorena rasprava.

Tomislav Panenić - sakupljeno samo 40 kg plastike na zelenim otoka, malo nestvarno zvuči. U buduće da ipak znamo s koliko otpada realno raspolažemo.

**Nakon zaključene rasprave Općinsko vijeće je jednoglasno sa 10 glasova „ZA“ donijelo:**

**Odluku o usvajanju Izvješća o izvršenju Plana gospodarenja otpadom za 2017. godinu**

**Točka 5.**

*Izvješće o izvršenju Programa upravljanja imovinom u vlasništvu Općine Tompojevci za 2017 god.*

Pr**e**dsjednik Općinskog vijeća daje riječ Kati Cvitković.

Kata Cvitković - Plan upravljanja imovinom za 2017. godine Općinski načelnik donio je 24.10.2016. godine. Navedenim Planom propisano je da Općinski načelnik izvještava Općinsko vijeće o provedbi Plana do 31. ožujka tekuće godine za prethodnu godinu. Potom je pojašnjeno sve što je planirano i ostvareno u 2017. godini u vezi upravljanja stanovima, kućama, poslovnim prostorima i zemljištem; rješavanje imovinsko pravnih odnosa, tekućeg i investicijskog održavanja objekata u vlasništvu Općine, kao i postupci vezani uz savjetovanja sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu općine Tompojevci.

Otvorena rasprava.

Tomislav Panenić - što se tiče korištenja imovine, zajednički prostori se ne mogu dati udrugama u zakup, treba staviti u popis da su to prostori od općeg interesa ( osvrnuo se na inspekcijski nadzor ureda državne revizije iz 2014. godine kad je on bio načelnik).

Nadalje raspravljalo se i o ostaloj imovini, kao i o imovini koju smo tražili na darovanje od države (svlačionica i nogometno igralište u Berku).

Općinski načelnik - govorio je o dodjeljivanju imovine putem javnog natječaja, kao i onoj koja je već dodijeljena i koristi se.

Zdravko Galović - ide mogućnost obnavljanja sportskih objekata putem mjere 7.6.

Tomislav Panenić - to je problematična mjera, tu smo u nepovoljnom položaju (pojašnjava proceduru).

**Nakon zaključene rasprave Općinsko vijeće je jednoglasno sa 11 glasova „ZA“ donijelo:**

**Odluku o usvajanju Izvješća o izvršenju Programa upravljanja imovinom u vlasništvu Općine Tompojevci za 2017 god.**

**Točka 6.**

*Izvješće o primjeni agrotehničkih mjera i mjera za uređenje i*

*održavanje poljoprivrednih rudina na području Općine Tompojevci u 2017.godini*

Pr**e**dsjednik Općinskog vijeća daje riječ Kati Cvitković.

Kata Cvitković - Sukladno članku 10. i 12. Zakona o poljoprivrednom zemljištu (NN br. 20/18) jedinica lokalne samouprave dostavlja Ministarstvu poljoprivrede i Hrvatskom centru za poljoprivredu, hranu i selo godišnje izvješće o primjeni mjera propisanih Odlukom o agrotehničkim mjerama i mjerama za uređenje i održavanje poljoprivrednih rudina do 31. ožujka svake tekuće godine za prethodnu godinu.

Izvješće o primjeni agrotehničkih mjera u 2017. godini podnio je Općinski načelnik u kojem je navedeno da su se vlasnici i posjednici poljoprivrednog zemljišta na području naše općine pridržavali svih odredbi navedene Odluke.

**Općinsko vijeće, je bez rasprave, jednoglasno sa 11 glasova „ZA“ usvojilo:**

**Odluku o usvajanju Izvješća o primjeni agrotehničkih mjera i mjera za uređenje i**

**održavanje poljoprivrednih rudina na području Općine Tompojevci u 2017.godini**

**Točka 7.**

*Izvješće o radu Općinskog načelnika*

*za period od 01. srpnja do 31.prosinca 2017. god.*

Pr**e**dsjednik Općinskog vijeća daje riječ Općinskom načelniku.

Općinski načelnik - kroz ovo izvješće i sva naprijed navedena izvješća prikazano je što se radilo u 2017. godini. Potom je upoznao vijećnike sa sadržajem izvješća i stavio naglasak na neke aktivnosti koje su provedene u 2017. godini.

**Općinsko vijeće, je bez rasprave, jednoglasno sa 11 glasova „ZA“ usvojilo:**

**Odluku o usvajanju Izvješća o radu Općinskog načelnika**

**za period od 01. srpnja do 31. prosinca 2017. god.**

 **Točka 8.**

Godišnji izvještaja o izvršenju

Proračuna Općine Tompojevci za 2017. god**.**

Pr**e**dsjednik Općinskog vijeća daje riječ Mariji Filipović.

Marija Filipović - u Godišnjem izvještaju utvrđeni su prihodi u iznosu od 5.228.619,11 kn, odnosno 86,16% od planiranog. Prihodi se odnose na prihode poslovanja ( porezni prihodi, pomoći, prihodi po posebnim propisima i ostale prihode), prihode od nefinancijske imovine ( prihodi od prodaje polj. zemljišta i od prodaje otpisane imovine). Ukupno ostvareni rashodi iznose 3.198.496,43 kn, odnosno 52,71 % od planiranih. Oni se odnose na rashode poslovanja ( rashodi za zaposlene, materijalni rashodi, financijski rashodi, naknade građanima i kućanstvima i ostali rashodi- potpore udrugama, isplata elementarne nepogode. Vidljivo je da je u 2017. godini ostvaren višak prohoda u iznosu od 2.030.122,68 kn, što s prenesenim viškom prihoda iz prošlih godina od 1.693.270,82 kn čini ukupan višak prihoda od 3.723.843,50 kn. Opći dio prihoda i rashoda prikazan je u tabelama po ekonomskoj klasifikaciji po izvorima financiranja i rashodi po funkcijskoj klasifikaciji, a posebni dio po organizacijskoj i programskoj klasifikaciji na razini podskupine i odjeljka (3,4), gdje su rashodi dalje detaljno opisani na što se odnose, u kolikom iznosu i koliki je postotak izvršenja s opisanim ciljevima i pokazateljima uspješnosti programa.

Otvorena rasprava.

Tomislav Panenić - prihodi su manji za 350.000,00 kn manji nego u 2016. godini. Izravnavanje ide ove godine i to prema popisu stanovništva iz 2011. godine. Pomoći su niže. Kvalitetnije pomoći nedostaju, a to su investicije. Što se tiče Zakonu o gradu Vukovaru, svi će tražiti da se tamo nastane, jer će grad dobiti određene benefite, a mi ćemo se naći u nepovoljnom položaju. Financijski vrlo racionalno upravljanje sredstvima će biti ograničeno po novom popisu stanovništva.

Općinski načelnik - nismo prošli na natječaju gdje smo prijavili centar za javne inicijative. O našem nezadovoljstvu upoznao je i ministra Tolušića koji je bio u Vukovaru. Prioritet su imali dječji vrtići. Taj projekt nećemo moći više prijaviti. Napomenuo da smo općina sa 5 naselja. Ispričao kako funkcionira igraonica za djecu i kako bi funkcionirao dječji vrtić.

Zdravko Galović - nalazimo se u nepovoljnoj situaciji i stvarno imamo puno naselja za razliku od susjednih općina. Zgrade stoje i zjape prazne. Da probamo pritiskati s naše strane s ljudima koji su nam na raspolaganju ( obraća se Tomislavu Paneniću).

Tomislav Panenić - gradonačelnik normalo da traži što povoljnije uvjete za grad, ne misli on nama naštetiti. Najprioritetniji projekt je dogradnja doma u Mikluševcima. Što se tiče izlaganja Zdravka Galovića, trebamo pričekati da župan dođe i onda sve definirati.

**Nakon zaključene rasprave Općinsko vijeće je jednoglasno sa 11 glasova „ZA“ donijelo:**

**Odluku o usvajanju godišnjeg izvještaja o izvršenju**

 **Proračuna Općine Tompojevci za 2017. god.**

**Točka 9.**

*Prijedlog Odluke o izmjenama i dopunama odluke o komunalnom redu*

Pr**e**dsjednik Općinskog vijeća daje riječ Kati Cvitković.

Kata Cvitković - predlaže se Općinskom vijeću donošenje Odluke o izmjenama i dopunama odluke o komunalnom reduradi ispunjenja obveze propisane člankom 179. stavkom 8. Zakona o održivom gospodarenju otpadom gdje je propisano da su jedinice lokalne samouprave dužne uskladiti odluke o komunalnom redu donesene na temelju zakona o komunalnom gospodarstvu, u dijelu koji se odnosi na skupljanje, odvoz i postupanje sa sakupljenim komunalnim otpadom s odredbama Zakona o održivom gospodarenju otpadom i Uredbom o načinu gospodarenja komunalnim otpadom. Potom je pojasnila promjene.

**Općinsko vijeće, je bez rasprave, jednoglasno sa 11 glasova „ZA“ usvojilo:**

**Odluku o izmjenama i dopunama odluke o komunalnom redu**

**Točka 10.**

*Prijedlog Odluke o* *donošenju Procjene rizika od velikih nesreća za Općinu Tompojevci*

Pr**e**dsjednik Općinskog vijeća daje riječ Kristini Kovačić (donačelnici).

Donačelnica - Obveza izrade procjene rizika od velikih nesreća proizlazi iz odredbi članka 17. Zakona o sustavu civilne zaštite, a izrađuje se sukladno Smjernicama za izradu procjena rizika od velikih nesreća koje donose izvršna tijela jedinica područne (regionalne) samouprave. Za potrebe izrade Procjene rizika od velikih nesreća za Općinu Tompojevci, ugovorom je angažiran ZAŠTITAINSPEKT iz Osijeka u svojstvu konzultanta. Procjena rizika je veliki dokument i sadrži 130 stranica i objavljena je na web stranici općine. Prijedlog procjene je poslan na mišljenje DUZS i na temelju njihovi prijedloga prijedlog je ispravljen i napravljena konačna verzija. Rok za izradu Procjene je 31.03. Sutra dolazi inspektorica Anka Mrkela u inspekciju, pa tako da ćemo imati i ovu odluku do tog datuma. Isto tako članak 4. Odluke kaže da stupanjem na snagu ove Odluke, prestaje važiti Odluka o donošenju Procjene ugroženosti stanovništva, materijalnih i kulturnih dobara i okoliša od prirodnih i tehničko-tehnoloških katastrofa i velikih nesreća za područje Općine Tompojevci iz 2014. godine. Ova procjena je temeljni dokument i koristi se za izradu ostalih planova.

**Općinsko vijeće, je bez rasprave, jednoglasno sa 11 glasova „ZA“ usvojilo:**

 **Odluku o donošenju Procjene rizika od velikih nesreća za Općinu Tompojevci**

**Točka 11.**

Prijedlog Odlukeo izradi urbanističkog plana uređenja naselja Tompojevci

Pr**e**dsjednik Općinskog vijeća daje riječ Kati Cvitković.

Kata Cvitković- Ministarstvo graditeljstva i prostornog uređenja objavilo je natječaj za izradu prostornih planova lokalne razine i na taj natječaj ( u dogovoru s LAG-om) bi se mogli prijaviti za izradu Urbanističkog plana uređenja naselja Tompojevci koji je predviđen i u Općinskom proračunu za ovu godinu. Natječaj je otvoren do 30. rujana 2018 ili do iskorištenja sredstava. Zato je potrebno već sada pokrenuti proceduru, jer za prijavu nam je potrebna odluka i Ugovor s izrađivačem.

Otvorena rasprava.

Damir Tkalec - što ide pod urbanistički plan.

Kata Cvitković i Tomislav Panenić su pojasnili da se to odnosi na izradu dokumenta u skladu sa zakonskim propisima za racionalno planiranje i korištenje prostora.

Slavko Ždinjak - zašto Tompojevci i dali će se to raditi i za druga naselja.

Kata Cvitković - za sada ide sjedište općine, a kasnije ćemo vidjeti.

**Nakon zaključene rasprave Općinsko vijeće je jednoglasno sa 11 glasova „ZA“ donijelo:**

**Odluku o izradi urbanističkog plana uređenja naselja Tompojevci**

**Točka 12.**

Različito

Pitanje sanacije županijske ceste ponovo aktivirano od strane Zdravka Galovića. U raspravu su se uključili Općinskin načelnik , Tomislav Panenić , Damir Tkalec i Zlatko Potočki.

Općinski načelnik - izvijestio vijećnike da je potpisan ugovor sa izvođačem radova (Komunalac d.o.o. Vukovar) o rekonstrukciji vodovodne mreže u naselju Bokšić. Investitor je Vodovod grada Vukovara, a mi sufinanciramo s 20 %, ukupna vrijednost projekta je oko 600.000,00 kn.

Prijavili smo na natječaj Ministarstva regionalnog razvoja rekonstrukciju ceste u Mikluševcima (produžetka ulice Slavka Hajduka do Rusinske - II faza) i izgradnju parkirališta na groblju u Berku. A na natječaj Ministarstva graditeljstva prijavili smo nabavu komunalne opreme. Izrađena su tri projekta za energetsku obnovu zgrada koje ćemo također nominirati ( zgrada općine, dom u Bokšiću i Čakovcima). U izradi su pored procjene rizika i drugi potrebni planovi za CZ i zaštitu od požara. Nastavljeni radovi na sanaciji pješačkih staza. Program zaželi ide ( ima 85 korisnika). Izrađen novi program javnih radova. Poziva Kristinu da nešto kaže o projektu koji provodi udruga iz Vukovara, a ujedno joj i zahvaljuje jer ona se potrudila da Blaženka Centner bude uposlena na tom projektu. Blaženka je dala otkaz kod nas i umjesto nje biti će uposlen novi djelatnik.

Kristina Kovačić - Blaženka Centner biti će uposlena na projektu u udruzi multipleksskleroze na mjestu asistenta 2 godine , a radit će s korisnicom projekta Jasminkom Strgar iz Tompojevaca).

Zlatko Potočki - tko će sanirati i popraviti staze koje su napravljene a izmrzle. Tko je nadzor.

Općinski načelnik - pozvan je i nadzor i izvođač u ured i biti će to odrađeno. A to se desilo iz razloga što je došlo do mrzavice i niske temperature od -9 do -7).

Sjednica završila s radom u 18,30 sati.

U Tompojevcima, 26.03.2018.

ZAPISNIČAR PREDSJEDNIK OPĆINSKOG VIJEĆA

Kata Cvitković Dubravko Martić